Tabasco osariik

Tabasco osariik on osariik Mehhiko idaosas Guatemala ja Mehhiko lahe osa Campeche lahe vahel. Kirdesse jääb Yucatáni poolsaar. Suurem osa Tabascost paikneb Mehhiko lahe äärsel rannikumadalikul.

Osariigi pindala on 24 731 km².Información por entidad. Tabasco

Rahvaarv oli 2010. aasta rahvaloenduse järgi 2 238 603. 2000. aasta rahvaloenduse järgi oli rahvaarv 1 891 829.

 Loodus 
Maastik on troopiline soo.

Kliima on soe ja niiske. Piirkond on sademeterohke; 2007. aasta sügisel jäi paduvihmadest tingitud üleujutuses vee alla umbes 70–80% osariigi alast.

 Haldus 
Pealinn on Villahermosa.

Tabasco osariik on jagatud 17 vallaks.

 Majandus 
Kasvatatakse kakaopuud, banaani, kookospalmi ja suhkruroogu.

Tabasco tähtsaim majandusharu on naftatööstus. Toodetakse suures koguses naftat ja maagaasi ning töödeldakse naftat. Pärast nafta- ja gaasivarude avastamist 1960. aastatel on Tabasco üks Mehhiko tähtsamaid naftaosariike.

Osariiki külastavad ka turistid.

 Ajalugu 
3000 aastat tagasi oli piirkond olmeekide keskus.

Tabasco osariik loodi 1824. aastal.

 Vaatamisväärsused 
Osariigi tuntumad turismiobjektid on olmeekide ja maiade asustuse varemed La Ventas ja Comalcalcos.

 Vaata ka 
 Tabasco osariigi lipp

 Viited 

 Välislingid 
 Tabasco osariigi koduleht

Kategooria:Mehhiko osariigid